| "God Put a Smile upon Your Face"Coldplay |
| --- |
| Singlen "God Put a Smile upon Your Face" kansikuva |
| Singlen tiedot |
|  Albumilta | *A Rush of Blood to the Head* |
|  Julkaistu | 14. heinäkuuta 2003 (Kanada, Eurooppa) |
|  Formaatti | CD |
|  Tuottaja(t) | Ken Nelson, Coldplay |
|  Tyylilaji | vaihtoehtorock |
|  Kesto | 04.57 |
|  Levy-yhtiö | Parlophone |
| Listasijoitukset |
| * 13. Latvia (Latvia)
* 43. Australia (Australia)
* 38. Alankomaat (Alankomaat)
* 100. Yhdistynyt kuningaskunta (Britannia)
 |
| Coldplayn muut singlet |
| "Clocks"2002 | "Clocks"2003 | "Speed of Sound"2005 |

"**God Put a Smile upon Your Face**" on englantilaisen rock-yhtye Coldplayn kappale. Se löytyy yhtyeen albumilta *A Rush of Blood to the Head* ja on sen kolmas kappale. Kappale julkaistiin 14. heinäkuuta 2003 albumin neljäntenä singlenä. Kappale julkaistiin alueittain Kanadassa, Euroopassa, Australiassa ja paranneltuna versiona Taiwanissa. Britanniassa ja Yhdysvalloissa siitä julkaistiin vain promosinglet.

Kappale rakentuu akustisten kitaroiden ja sähkökitaroiden ympärille, ja niitä tukevat nopeatempoiset rummut. Monet artistit ovat sämplänneet kappaletta.

Tausta
------

Coldplayn laulaja Chris Martin kertoi "God Put a Smile upon Your Facen" kirjoittamisesta: 

> »Se ("God Put a Smile upon Your Face") lähti liikkeelle siitä kun soitimme livenä ja halusimme jotakin jossa olisi vähän enemmän potkua. Olimme innoissamme PJ Harveyyn ja Musen tyylisisistä jutuista, joissa oli enemmän voimaa.»   
> (Chris Martin)
> 
> 

Kysyttäessä kappaleen kehittymisestä yhtyeen basisti Guy Berryman vastasi: 

> »Kun tulimme studioon äänittämään sitä, siinä oli hommaa, koska jotain oli pielessä, enkä ollut tyytyväinen siihen millainen se oli aiemman jäljiltä, mutta emme pystyneet osoittamaan, missä vika oli, ja sitten yhtenä kauniina päivänä olin äänittämässä bassoa, ja minä ja Chris istuttiin pohtimaan mikä siinä oli vikana. Aloitin sillä että tein pari erilaista bassosäettä ja muuta sellaista. Keksimme sitten sen grooven, jossa pysytään samalla nuotilla eikä vaihdella sitä. Se on tekninen juttu, mutta se lisäsi lauluun vähän potkua ja sai sen kulkemaan sujuvammin. Ennen se kuulosti vähän mekaaniselta, ja on aika jännää miten tuollaiset pienet jutut saavat laulun koko fiiliksen muuttumaan. Se oli hyvä, koska sen jälkeen se oli meidän lempikappaleitamme. Se oli vähällä jäädä pois levyltä mutta nyt se on yksi suosikkejamme.»   
> (Guy Berryman)
> 
>

Musiikki ja sanoitukset
-----------------------

Musiikkinäytteet"God Put a Smile upon Your Face"Kappaleessa "God Put a Smile upon Your Face", albumilta *A Rush of Blood to the Head*, kuullaan sekä akustisia kitaroita että sähkökitaroita. Näyte on kappaleen kertosäkeistöstä.Äänitiedostojen kuunteluohjeet

Kappaleessa kuullaan sekä akustisia kitaroita että sähkökitaroita. Kappale alkaa hiljaisena akustisena balladina ja kehittyy sitten sähkökitaroiden karjuntaan ja nousevaan lauluun. Kappale sisältää toistuvan, nopeatempoisen rumpurytmin. Kun kappaletta esitetään konserteissa, Jonny Buckland soittaa pitkään kitarariffejä Martinin soittaessa akustista kitaraa.

Kolmannen säkeistön ensimmäinen säe viittaa ratkaisevaan hetkeen, jonka mukana on arvoituksellinen viittaus Jumalaan: 

> »And ah, when you work it out I'm worse than you / Yeah, when you work it out I wanted to / And ah, when you work out where to draw the line / Your guess is as good as mine.  
>   
> Ja ah, kun selvität sen, olen pahempi kuin sinä / Jeah, kun selvität sen, toivon niin / Ja ah, kun selvität minne piirtää raja / Arvauksesi on yhtä hyvä kuin minun»   
> (Coldplay – "God Put a Smile upon Your Face")
> 
> 

 Neljännen säkeistön toinen säe korostaa viivaa synnin ja nautinnon välissä, jossa Martin laulaa, että kaikki ovat syntisiä ja että maailmassa ei ole arvosanoja: 

> »Don't ever say you're on your way down when / God gave you style and gave you grace / And put a smile upon your face oh yeah.  
>   
> Älä koskaan sano että olet matkallasi alas kun / Jumala antoi sinulle tyylin ja armon / Ja laittoi hymyn kasvoillesi, oh jeah»   
> (Coldplay – "God Put a Smile upon Your Face")
> 
>

Julkaisu
--------

Coldplay soittamassa kappaletta "God Put a Smile upon Your Face" vuoden 2005 Twisted Logic -kiertueellaan.
Coldplay julkaisi "God Put a Smile upon Your Facen" singlenä Britanniassa 7. heinäkuuta 2003. Yhdysvalloissa ja Kanadassa single julkaistiin 14. heinäkuuta 2003, ja 21. heinäkuuta 2003 Australiassa ja Taiwanissa. Singlen B-puolena oli kappale "Murder".

Singlen kannessa on kuva yhtyeen basistista Guy Berrymanista. Kannen on tehnyt Sølve Sundsbø. Kappale julkaistiin alueittain Kanadaan, Eurooppaan, Australiaan ja paranneltuna versiona Taiwaniin. Britanniassa ja Yhdysvalloissa kappaleesta julkaistiin vain promosinglet.

### Vastaanotto

Kriitikoiden arviot "God Put a Smile upon Your Facesta" olivat yleisesti ottaen positiivisia. *Rolling Stone* -lehden kriitikko Rob Sheffield kirjoitti: "'God Put a Smile Upon Your Face' on tiukinta ja parasta mitä Coldplay on ikinä tehnyt." *PopMattersin* kriitikko Adrien Begrand kirjoitti: "Bucklandin fillit ovat vaikuttavan 'God Put a Smile on Your Facen' huippukohta, samalla kun kappaleen kertosäkeistö kurottaa kilpailijoidensa, maamiehiensä maalaisten Dovesin korkeuksiin." *Desibeli.netin* Jari Tuomanen kirjoitti levyarvostelussaa: "Tempoa on aavistus lisää ja tuoreita(!) vaikutteita on haettu mm. motownista (God Put A Smile Upon Your Face)..."

"God Put A Smile Upon Your Face" on *Guitar Hero III: Legends of Rock* -videopelissä ladattavana kappaleena. Pelissä on myös muita Coldplay kappaleita kuten "Yellow" ja "Violet Hill". Plan B sämpläsi kappaletta vuoden 2007 mixtapellaan *Paint it Blacker*. Mark Ronson on tehnyt kappaleesta cover-version. Hänen versionsa kappaleesta löytyy hänen albumiltaan *Version*. Ronson esitti kappaleen Adelen kanssa vuoden 2008 Brit-palkintogaalassa.

Musiikkivideo
-------------

Kuvankaappaus kappaleen musiikkivideon alun kohdasta, jossa liikemies törmää muukalaiseen. Videon liikemiestä esittää Paddy Considine.
Kappaleen musiikkivideo julkaistiin lokakuussa 2003.

Video on mustavalkoinen, ja se sisältää kertomuksen. Kappaleessa näytetään välillä yhtyettä ja välillä jatketaan tarinaa. Kertomus kertoo liikemiehestä, joka alkaa hävitä näkyvistä törmättyään mysteeriseen muukalaiseen, jolla ei ole kenkiä. Aluksi liikemieheltä katoaa toinen käsi, ja hänen salkkunsa putoaa hänen kädestään. Hän menee ravintolaan, jossa hän tapaa ystävänsä. Kesken juomisen häneltä katoaa toinenkin käsi. Kauhistuneena hän lähtee ravintolan vessaan, josta hän palaa takaisin kadulle. Lopulta hän kaatuu maahan ja katoaa kokonaan. Liikemiehestä jää jäljelle vain puku.

Musiikkivideon liikemiestä esittää näyttelijä Paddy Considine. Videon ohjasi ohjaaja Jamie Thraves, joka on aikaisemminkin tehnyt Coldplayn musiikkivideoita, esimerkiksi "The Scientistin" videon.

Kappaleet
---------

### CD

1. "God Put a Smile upon Your Face" – 4:58
2. "Murder" – 5:36

### CD (Australia)

1. "God Put a Smile upon Your Face" – 4:58
2. "Murder" – 5:36
3. "Politik" (konserttitallenne) – 6:44
4. "Lips Like Sugar" (konserttitallenne) - 4:52

Lähteet
-------

1. ↑  Coldplay E-Zine: Numero 6 (PDF) *coldplay.com*.  Arkistoitu 8.4.2008. Viitattu 31. elokuuta 2008. (englanniksi)
2. ↑  Jenkins, Will: Coldplay Interview *Crud Magazine*.  8. syyskuuta 2002.  Arkistoitu 20.12.2003. Viitattu 2. syyskuuta 2008. (englanniksi)
3. ↑  Chonin, Neva: Coldplay opens up vast yet intimate world *San Francisco Chronicle*.  20. elokuuta 2002. Viitattu 3. syyskuuta 2008. (englanniksi)
4. ↑  Cheal, David: Perfect Playlist: Coldplay *The Daily Telegraph*.  12. lokakuuta 2006. Viitattu 2. syyskuuta 2008. (englanniksi)
5. ↑  Coldplay - A Rush Of Blood To The Head Review Sputnik Music. Viitattu 3. syyskuuta 2008. (englanniksi)
6. ↑  Kaufman, Gil: Coldplay Dazzle Crowd With Blinding Lights And Dorky Dancing  10. elokuuta 2005. MTV. Viitattu 3. syyskuuta 2008. (englanniksi)
7. 1 2  God Put a Smile Upon Your Face Lyrics MTV. Viitattu 3. syyskuuta 2008. (englanniksi)
8. ↑  Coldplay - God put a smile upon your face Lirama.  Arkistoitu 14.11.2009. Viitattu 11. marraskuuta.
9. 1 2 3 4 5 6  Coldplay Ezine: Numero 9 (PDF) (Sivu 2)  heinäkuu 2003. *coldplay.com*.  Arkistoitu 3.2.2007. Viitattu 17. syyskuuta 2008. (englanniksi)
10. ↑  Coldplay, hot band *Los Angeles Times*.  12. heinäkuuta 2003. *theage.com.au*. Viitattu 17. syyskuuta 2008. (englanniksi)
11. 1 2 3 4 5  Coldplay E-Zine: Numero 10 (PDF) *coldplay.com*.  Arkistoitu 28.9.2007. Viitattu 31. elokuuta 2008. (englanniksi)
12. ↑  Coldplay to release singles boxed set  1. helmikuuta 2007. Music Week. Viitattu 3. syyskuuta 2008. (englanniksi)
13. ↑  Sheffield, Rob: Coldplay: A Rush Of Blood To The Head Review *Rolling Stone*.  26. elokuuta 2002.  Arkistoitu 19.6.2008. Viitattu 31. elokuuta 2008. (englanniksi)
14. ↑  Begrand, Adrien: Coldplay: A Rush of Blood to the Head  6. syyskuuta 2002. PopMatters. Viitattu 31. elokuuta 2008. (englanniksi)
15. ↑  Tuomanen, Jari: Coldplay: A Rush Of Blood To The Head  7. syyskuuta 2002. *Desibeli.net*. Viitattu 11. marraskuuta 2008.
16. ↑  Brudvig, Erik: Coldplay gets Emotional with Guitar Hero 3 *IGN Xbox360*.  13. kesäkuuta 2008. News Corporation. Viitattu 13. kesäkuuta 2008. (englanniksi)
17. ↑  Sinclair, David: Mark Ronson live reviews *The Times*.  16. helmikuuta 2008. Viitattu 5. syyskuuta 2008. (englanniksi)
18. ↑  Cantiello, Jim: DJ Mark Ronson Compiles His Versions Of Songs  21. kesäkuuta 2007. MTV. Viitattu 5. syyskuuta 2008. (englanniksi)
19. ↑  Green, Thomas H.: Party time with Mark Ronson *The Daily Telegraph*.  25. helmikuuta 2008. Viitattu 5. syyskuuta 2008. (englanniksi)
20. ↑  Coldplay - "God Put a Smile upon Your Face" Mvdbase.com.  Arkistoitu 2.4.2015. Viitattu 4. syyskuuta 2008. (englanniksi)
21. ↑  For The Record: Quick News On P. Diddy And Hammer, Ja Rule, White Stripes, Coldplay, Joe Strummer, Shakira & More  15. heinäkuuta 2003. MTV. Viitattu 5. syyskuuta 2008. (englanniksi)

Aiheesta muualla
----------------

* Yhtyeen viralliset kotisivut (englanniksi)

Coldplay

| 
* Guy Berryman
* Jonny Buckland
* Will Champion
* Chris Martin

 |
| --- |

|  |  |
| --- | --- |
| Studioalbumit | 
* Parachutes
* A Rush of Blood to the Head
* X&Y
* Viva la Vida or Death and All His Friends
* Mylo Xyloto
* Ghost Stories
* A Head Full of Dreams
* Everyday Life
* Music of the Spheres

 |
| EP:t | 
* Safety
* The Blue Room
* Sparks
* Trouble - Norwegian Live EP
* Prospekt’s March

 |
| Kokoelmat | 
* A Rush of Blood to the Head / Parachutes
* The Singles 1999–2006
* The Remixes
* Parachutes / A Rush of Blood to the Head / Live 2003
* Viva la Vida / X&Y
* 4 CD Catalogue Set
* The Butterfly Package

 |
| Singlet | 
* "Brothers & Sisters"
* "Shiver"
* "Yellow"
* "Trouble"
* "Don’t Panic"
* "In My Place"
* "The Scientist"
* "Clocks"
* "God Put a Smile upon Your Face"
* "Speed of Sound"
* "Fix You"
* "Talk"
* "The Hardest Part"
* "What If"
* "White Shadows"
* "Violet Hill"
* "Viva la Vida"
* "Lost!"
* "Lovers in Japan"
* "Lhuna"
* "Life in Technicolor II"
* "Christmas Lights"
* "Every Teardrop Is a Waterfall"
* "Paradise"
* "Charlie Brown"
* "Princess of China"
* "Atlas"
* "Magic"
* "A Sky Full of Stars"
* "True Love"
* "Ink"
* "Adventure of a Lifetime"
* "Hymn for the Weekend"
* "Up&Up"
* "Everglow"
* "Something Just Like This"
* "Miracles (Someone Special)"
* "Orphans" / "Arabesque"
* "Everyday Life"
* "Champion of the World"
* "Higher Power"
* "Coloratura"

 |
| Aiheeseen liittyviä | 
* Diskografia
* Phil Harvey
* Ken Nelson
* Brian Eno

 |